《仲冬十三日赣儿受室率成一律示之》
清代·陈恭尹

灯红月皎两相宜，且放中怀入酒卮。万种未完为子事，百年过半作翁时。

山寒渐入青春色，梅老偏高白雪枝。莫道传家无素业，先公犹有一经遗。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。